 Jenesis 45  Josef enwekwaghị ike ijide onwe ya nihu ndị niile guzo nakụkụ ya. O wee tie mkpu, sị: Meenụ ka mmadụ niile si nebe m nọ pụọ! Ọ dịghịkwa onye ọzọ ya na Josef guzo mgbe o mere ka ụmụnne ya mara onye ọ bụ.O wee malite ibe ákwá nolu dara ụda, nke mere na ndị Ijipt nụrụ ya, ụlọ Fero nụkwara ya.Nikpeazụ, Josef gwara ụmụnne ya, sị: Abụ m Josef. Nna m ọ ka nọ ndụ? Ma ụmụnne ya enweghị ike ịza ya ihe ọ bụla, nihi na ahụ erughị ha ala nihi ya.Josef wee gwa ụmụnne ya, sị: Biko, bịanụ m nso. Ha wee bịa ya nso.Ma unu enwela mwute, unu ewesola ibe unu iwe maka na unu refuru m nebe a; nihi na ọ bụ maka ichebe ndụ ka Chineke ji buru ụzọ zipụ m tupu unu onwe unu.Nihi na nke a bụ afọ nke abụọ nke ụnwụ a dara nụwa, a ka nwere afọ ise nke a na-agaghị enwe oge ịkọ ihe na iwe ihe ubi.Ya mere, Chineke zipụrụ m ka m buru unu ụzọ bịa iji mee ka e nwee ndị ga-afọdụrụ unu nụwa nakwa iji were oké mgbapụta mee ka unu dịrị ndụ.Ya mere, ọ bụghị unu zitere m nebe a, kama ọ bụ ezi Chineke, ka o wee mee ka m bụụrụ Fero nna, bụrụkwa onye nwe ụlọ ya dum nakwa onye na-achị ala Ijipt dum.Gbagoonụ ka unu gakwuru nna m ọsọ ọsọ, unu ga-asịkwa ya, Nke a bụ ihe nwa gị Josef kwuru: Chineke emewo ka m bụrụ onye nwe Ijipt dum. Bịakwute m. Egbula oge.Ị ga-ebikwa nala Goshen, ị ga-anọkwa m nso, gị na ụmụ gị na ụmụ ụmụ gị na ìgwè ewu na atụrụ gị na ìgwè ehi gị na ihe niile i nwere.M ga na-enye gị ihe oriri nebe ahụ, nihi na a ka nwere afọ ise ụnwụ ga-adị; ka gị na ụlọ gị na ihe niile i nwere wee ghara ịda ogbenye.Lee, unu ji anya unu na-ahụ, nwanne m Benjamin jikwa anya ya na-ahụ na ọ bụ m ji ọnụ m na-agwa unu okwu.Ya mere, kọọrọnụ nna m banyere ebube niile m nwere nIjipt na ihe niile unu hụrụ; meenụ ngwa ngwa kpọdata nna m nebe a.O wee dakwasị Benjamin nwanne ya nolu wee kwaa ákwá, Benjamin dakwasịkwara ya nolu kwaa ákwá.O wee susuo ụmụnne ya niile ọnụ wee dakwasị ha nolu kwaa ákwá, e mesịa, ya na ụmụnne ya kwurịtara okwu.E wee nụ akụkọ ahụ nụlọ Fero, sị: Ụmụnne Josef abịawo! O wee dị mma nanya Fero nakwa nanya ndị na-ejere ya ozi.Fero wee gwa Josef, sị: Sị ụmụnne gị, Meenụ ihe a: Jirinụ ịnyịnya ibu unu buru ihe gaa nala Ke,kpọrọnụ nna unu na ezinụlọ unu bịakwute m nebe a, ka m wee nye unu ihe ọma dị nala Ijipt; unu ga-erikwa ihe kasị mma dị nala a.A na-enye gị onwe gị iwu ka ị gwa ha, sị: Meenụ ihe a: Sinụ nala Ijipt were ụgbọala unu ga-eji bute ụmụntakịrị unu na ndị nwunye unu, unu ga-ejikwa otu bute nna unu nebe a.Unu enwekwala mwute maka ngwongwo unu, nihi na ihe ọma dị nala Ijipt dum bụ nke unu.Ụmụ Izrel wee mee otú ahụ, Josef wee nye ha ụgbọala dị ka ihe Fero nyere niwu si dị, o nyekwara ha ihe oriri ha ga-eri nụzọ.O nyere onye ọ bụla nime ha ákwà mgbokwasị ọhụrụ, ma o nyere Benjamin narị mkpụrụ ego ọlaọcha atọ na ákwà mgbokwasị ọhụrụ ise.Ma o zigakwaara nna ya ihe ndị a: ịnyịnya ibu asaa ndị bu ihe ọma dị nIjipt na nne ịnyịnya ibu iri ndị bu ọka na achịcha na ihe nna ya ga-eri nụzọ.O wee hapụ ụmụnne ya ka ha lawa, ha wee lawa. Ma ọ sịrị ha: Unu ewesola ibe unu iwe nụzọ.Ha wee si nIjipt lawa, e mesịa, ha batara nala Ke wee bịakwute Jekọb nna ha.Ha wee kọọrọ ya, sị: Josef ka nọ ndụ, ọ bụkwa ya na-achị ala Ijipt dum! Ma obi kụnwụrụ ya, nihi na o kwetaghị ihe ha kwuru.Mgbe ha gara nihu ịgwa ya ihe niile Josef gwara ha, ya ahụkwa ụgbọala ndị ahụ Josef zitere ka e were bute ya, mmụọ Jekọb nna ha malitere ịtụte.Izrel wee tie mkpu, sị: O zuwo! Josef nwa m ka nọ ndụ! Ehee, ka m gaa hụ ya tupu mụ anwụọ! 